इस्लामिक क्विज प्रतियोगिता में तसहीहुल कुरान टीम अव्वल
जमशेदपुर| चिश्तीस्टूडेंट वेलफेयर आर्गेनाइजेशन की ओर से मंगलवार को आजादनगर के अल एम्मारा स्कूल में इस्लामिक क्विज प्रतियोगिता आयोजित की गई। इसमें कुल 22 टीमों ने भाग लिया। हर टीम में तीन-तीन विद्यार्थी थे। फाइनल में पांच टीमें पहुंची। इनमें तसहीहुल कुरान टीम के अरसलान हैदर, कैफी आलम मो. फरहान को प्रथम,ग्लैक्सी के खुशनुहा नाज, सना फिरदौस शीरीन तसनीम को द्वितीय और अंजुमन-ए-सलवा टीम के अशरफ सऊद, उजमा शकील अनीस हैदर को तृतीय पुरस्कार मिला। इस दौरान सभी विजेताओं को अतिथियों ने पुरस्कृत किया। कार्यक्रम में बताैर मुख्य अतिथि मुफ्ती निशात इमाम साकची मस्जिद रहमान, समाजसेवी पूर्व डीएसपी आरिफ इमाम और साकिर आजमाबादी मौजूद थे। कार्यक्रम और क्विज का संचालन चिश्ती आर्गेनाइजेशन के संस्थापक महबूब आलम ने किया। स्कोरर के रूप में हाफिज सिबगातुल्लाह मौजूद थे। मौके पर अल अम्मारा स्कूल के डायरेक्टर परवेज आलम, मो. अनवर, मो. नौशाद, मो. अशफाकुल्लाह समेत स्कूल के शिक्षक और शिक्षिकाएं उपस्थित थीं।
इस्लामिक क्विज में भाग लेते प्रतिभागी।
bho_Deva hin_Deva hin_Deva